**แนวทางในการเตรียมนำงานวิจัยเสนอแบบโปสเตอร์**

**โครงการประชุมวิชาการระดับชาติและนานาชาติ “การพัฒนาท้องถิ่นอย่างยั่งยืน” ครั้งที่ 3**

**The 3rd National and International Conference on**

**Sustainable Local Development (3rd NICSLD)**

**วันที่ 7 กุมภาพันธ์ 2568**

**ณ มหาวิทยาลัยราชภัฎสุรินทร์**

-------------------------------------------------------------------------------------

ผู้นำเสนอต้องเตรียมนำเสนอโปสเตอร์ตามรูปแบบที่กำหนด บทความวิชาการและบทความวิจัย 1 เรื่องต่อ 1 แผ่นโปสเตอร์ซึ่งประกอบด้วยส่วนต่าง ๆ ที่จำเป็นตามรูปแบบของการเขียนงานวิจัย

**ขนาดและรูปแบบโปสเตอร์**

**รูปแบบทั่วไป**

 ดาวน์โหลด Template Poster

 ให้อักษร TH Sarabun PSK ขนาด 18-22

 เตรียมโปสเตอร์ขนาด 120x80 เซนติเมตร แนวตั้ง

 ตราสถาบันขนาด 14x18 เซนติเมตร วางไว้ด้านขวาบนของโปสเตอร์

 รูปของผู้นำเสนอผลงานใช้ขนาดที่เหมาะสม วางไว้ด้านซ้ายบนของโปสเตอร์

**ชื่อเรื่องบทความวิชาการและบทความวิจัย**

 ชื่อเรื่องวิจัย ขนาด 72x80 หรือใช้ขนาดตัวอักษรให้มองเห็นชัดได้ โดยใช้ภาษาไทย หรือภาษาอังกฤษ ขนาดตัวอักษรควรมีขนาดใหญ่ สามารถอ่านได้ในระยะห่าง 1.5 เมตร

 ชื่อผู้นำเสนอ ขนาดตัวอักษร 60-72 หรือใช้ขนาดตัวอักษรให้มองเห็นชัดได้ในระยะ 1.5 เมตร

 ให้เขียนทั้งชื่อเรื่องวิจัยและชื่อผู้นำเสนอเป็นตัวหนา วางไว้ตรงกลางส่วนบนของโปสเตอร์

**หัวเรื่อง**

 ให้ใช้รูปแบบตัวอักษรขนาด 22x28 หรือใช้ขนาดตัวอักษรให้มองเห็นชัดได้ในระยะ 1.5 เมตร ตัวหนา โดยใส่ตัวเลขกำกับหัวเรื่องไปตามลำดับ

**บทคัดย่อ**

 บทคัดย่อต้องประกอบด้วยส่วนต่าง ๆ ดังนี้คือ บทนำ วัตถุประสงค์การวิจัย คำถามวิจัย (ถ้ามี) วิธีดำเนินการวิจัย ผลการวิจัย อภิปรายผล สรุปผลและข้อเสนอแนะ

 ใช้คำในการเขียนบทคัดย่อ ระหว่าง 150-200 คำ

**บทนำ**

 ระบุถึงความสำคัญของปัญหาที่ศึกษาและวรรณกรรมที่เกี่ยวข้อง

 เขียนบทนำ 1-2 ย่อหน้า

**วิธีดำเนินการวิจัย**

 วิธีดำเนินการวิจัยที่ครอบคลุมประชากร กลุ่มตัวอย่าง เครื่องมือวิจัย และสถิติที่ใช้ในการวิเคราะห์ข้อมูล เป็นต้น เขียนจำนวน 1-2 ย่อหน้า

**ผลการวิจัย**

 เสนอผลการวิจัยที่ชัดเจนตามวัตถุประสงค์

 นำเสนอข้อมูลให้ชัดเจนในรูปแบบของตารางและภาพประกอบ ซึ่งจะพิมพ์เป็นสีต่าง ๆ ก็ได้

 ต้องมีหมายเลขกำกับแต่ละตาราง ให้พิมพ์หมายเลขลำดับของตารางและชื่อตารางไว้คนละบรรทัด โดยพิมพ์ชิดขอบซ้ายมือของกระดาษด้านบนของตาราง ถ้าชื่อตารางยาวกว่า 1 บรรทัด ให้ขึ้นบรรทัดใหม่ โดยให้อักษรตัวแรกตรงกับชื่อตารางในบรรทัดแรก และให้เว้นแถวว่าง 1 แถวก่อนและหลังพิมพ์ตาราง ให้พิมพ์คำอธิบายไว้ใต้ตาราง

 ต้องมีหมายเลขกำกับแต่ละภาพประกอบ ให้พิมพ์หมายเลขลำดับของภาพ ชื่อ และ/ หรือ คำอธิบายไว้ใต้ภาพ และให้เว้นแถวว่าง 1 แถวก่อนและหลังพิมพ์ภาพประกอบ

 เขียนจำนวน 1-3 ย่อหน้า

**อภิปรายผล**

 นำเสนอบทความวิชาการและบทความวิจัย ผลการวิจัยโดยการอ้างโยงทฤษฎีเพื่อมาสนับสนุนหรือเห็นแย้งที่สมเหตุสมผล

 เขียนจำนวน 1-2 ย่อหน้า

**สรุปผล**

 สรุปประเด็นหลักๆ ของผลการวิจัย เขียนจำนวน 1-2 ย่อหน้า

**ข้อเสนอแนะ**

 เขียนข้อเสนอแนะเพื่อนำผลการวิจัยไปใช้ให้เกิดประโยชน์และเสนอแนะเพื่อการทำวิจัยในครั้ง

ต่อไป เขียนจำนวน 1-2 ย่อหน้า

**การอ้างอิง**

 ใช้ระบบการอ้างอิงแบบแทรกในเนื้อหา โดยใช้ระบบนาม-ปี (Author-Year) ตามรูปแบบ APA ที่กำหนด และเอกสารอ้างอิงทุกรายการที่ปรากฏในบทความต้องมีรายชื่อปรากฏอยู่ในรายการเอกสารอ้างอิงด้วย

**ภาพประกอบ**

 สามารถนำเสนอภาพหรือรูปประกอบ (ถ้ามี) ที่เกี่ยวเนื่องกับหัวข้อบทความวิชาการและบทความวิจัยในโปสเตอร์ได้

**การติดตั้งโปสเตอร์**

 ผู้จัดประชุมจะจัดเตรียมบอร์ดโปสเตอร์ขนาด 120x80 พร้อมเข็มหมุด และสก๊อตเทป เป็นต้น ไว้ให้ผู้นำเสนอ

 ผู้นำเสนอนำโปสเตอร์ไปติดตั้งบริเวณห้องประชุม ชั้น 3 อาคาร 44 คณะวิทยาการจัดการ ในวันที่ 7 กุมภาพันธ์ 2568 ตั้งแต่เวลา 12.00 – 17.00 น.

 ให้ปลดโปสเตอร์ออกในวันที่ 7 กุมภาพันธ์ 2567 หลังจากคณะกรรมการประเมินเสร็จสิ้นแล้ว

**การนำเสนอโปสเตอร์**

 หลังพิธีเปิดการประชุมและปาฐกถาพิเศษ นายกสภามหาวิทยาลัยราชภัฏสุรินทร์จะเป็นประธานเปิดการนำเสนอบทความวิชาการและบทความวิจัย แบบโปสเตอร์

 ผู้นำเสนอเตรียมพร้อมอยู่ที่บอร์ดโปสเตอร์ของตัวเองเพื่อรอนำเสนองานวิจัยและตอบคำถามของผู้ทรงคุณวุฒิที่มหาวิทยาลัยแต่งตั้ง และคอยถาม-ตอบผู้สนใจที่เดินไปเยี่ยมชมบอร์ดโปสเตอร์

 การนำเสนองานวิจัยแบบโปสเตอร์ที่เป็นทางการตามที่กำหนดไว้ในตาราง ใช้เวลาประมาณ 1.00 ชั่วโมง

 ผู้จัดประชุมจะเตรียมชื่อและลำดับเลขบอร์ดโปสเตอร์ไว้ให้ตามจุดต่าง ๆ ที่กำหนด ห้ามผู้นำเสนอเคลื่อนย้ายบอร์ดโปสเตอร์ที่มีชื่อและลำดับเลขกำกับไว้แล้ว

 ผู้นำเสนอต้องแขวนป้ายชื่อที่เตรียมให้แล้วไว้ที่คอตลอดเมื่ออยู่ในบริเวณการนำเสนองานวิจัยแบบโปสเตอร์